เตรียมนำครม.ถวายพระพรด้านการเตรียมความพร้อมในส่วนของรัฐบาล กองทัพ และหน่วยงานราชการที่เกี่ยวข้อง ในการร่วมถวายพระพรพระบาทสมเด็จพระเจ้าอยู่หัวให้ทรงหายจากพระอาการประชวรนั้น เมื่อเวลา 08.30 น.ที่ศูนย์การประชุมแห่งชาติสิริกิติ์พ.ต.ท.ทักษิณ ชินวัตรนายกรัฐมนตรี กล่าวว่า ได้มอบหมายให้กระทรวงมหาดไทย แจ้งไปยังองค์กรปกครองส่วนท้องถิ่นให้ทุกจังหวัด อำเภอ เทศบาล และองค์การบริหารส่วนตำบล ตั้งโต๊ะเพื่อเชิญชวนประชาชนร่วมลงนามถวายพระพรพระบาทสมเด็จพระเจ้าอยู่หัว ที่จะทรงเข้ารับการถวายการผ่าตัดเพื่อขยายช่องทางเดินเส้นประสาทที่โรงพยาบาลศิริราชพ.ต.ท.ทักษิณกล่าวว่า เชื่อว่าจะมีประชาชนมาร่วมลงนามถวายพระพรพระบาทสมเด็จพระเจ้าอยู่หัว เกิน 10 ล้านคนเป็นอย่างน้อย จากนั้นรัฐบาลจะได้นำสมุดลงนามถวายพระพรขึ้นทูลเกล้าฯ ถวายแด่พระบาทสมเด็จพระเจ้าอยู่หัว เพื่อเป็นกำลังใจให้พระบาทสมเด็จพระเจ้าอยู่หัวทรงหายประชวรโดยเร็ว
รัฐบาลจะได้นําสมุดลงนามถวายพระพรขึ้นทูลเกล้าฯ ถวายแด่พระบาทสมเด็จพระเจ้าอยู่หัวเกินกี่ล้านคนเป็นอย่างน้อย 
10 ล้านคน